## Møtebok for Trøgstad og Båstad menighetsråd

|  |  |
| --- | --- |
| **Møtedato:** | 21.04.21 |
| **Møtetid:** | 18:30 |
| **Møtested:** | Teams |

**Tilstede:** Terje Østby, Ellen Løchen Børresen, Liv Serina Dale, Even Enger, Turid Nyquist Jensen, Tormod Jensen, Hanne Aksberg Krogh, Terje Stenholt, Reidar Strand.

**Meldt forfall**: Lovisa Petersson.

**Saksliste**

**Åpning ved Hanne**

-Tenk om det var oss to.

 **-**

**Sak 16/21 Godkjenning av møtebok fra forrige møte, og godkjenning av innkalling til dette møtet.**

Forslag å legge til sak 20/21 med saksrekkefølge etter sak 17/21 *Lokal grunnordning for gudstjenesten i Trøgstad og Båstad sokn.*

***Vedtak:*** Møtebok fra forrige møte 17.03.21 ble godkjent. Innkalling og saksliste ble godkjent med forslag beskrevet over som tillegg.

 -

 Toril Aas, kirketjener orienterte om sitt arbeide i kirka og på kirkegården. Vi fikk også en orientering om oppussingen av Trøgstad Kirke.

 Kirken er akkurat vasket ned innvendig. Sørveggen er pussa ned og malt opp. Det fortsetter videre på andre siden. Ikke helt bestemt når det skjer. I høst eller etter jul.

 Veldig synlig det som er gjort innvendig.

 Nå driver de utvendig og pusser muren. Forventa å være ferdig før sommerferien.

 Ellers er det utvendig arbeid med vårrengjøring. Vært meget begrenset med arrangement. Har kun vært begravelser som har gått som «normalt».

 Jobben til Toril består først og fremst i klargjøring av den praktiske ramma rundt. Den første som kommer og gjør klar til seremoniene. Alt skal være klart. Deltar med å ringe inn, og har brannvaktsansvar.

 Tar imot folk, dersom kirka skal vises fram. Jobber på kirkegården og holder orden på alt grøntarealet. Tar imot gravfølger.

 Hvorfor er jobben så fin? Liker å ha fine rammer rundt seg og ta del i folks merkedager. «Dette gir meg mye!» Det fineste ho gjør er å ringe inn Jula på julaften. Det at kirken er hevet litt over den vanlige hverdagen. Det liker ho.

 Har bakgrunn fra arbeid med blomster og det er synlig i kirkerommet.

 Noen opplevelser er veldig sterke i møte med mennesker. Men ho ville ikke vært de foruten.

 Kommentarer: Pyntingen med blomster forsterker det som faktisk er viktig.

 Sjelesorgbiten er også en viktig del av stillingen. Dette betyr mye for menneskene i ulike situasjoner.

**Sak 17/21 Årsberetningen, 2020**

 Hva kan vi lære av de erfaringene vi har gjort i kirka i løpet av dette året med Korona- pandemi? Se gjennom Årsberetningen, og sjekk hva som er gjort, og hva som har vært veldig annerledes. Er det noe av dette vi ønsker å ta med oss videre inn i et mer normalt liv?

 Vi reflekterer gjerne mer over innlegget fra prosten i MR 16.02.21, se referatet.

 (Se Sak 12/21)

**Drøfting:**

Synlighet. Vi har klart å være synlige selv om vi ikke har hatt kirkene åpne på samme måte som "vanlig".

Kirken er der vi er. I det rette tidspunktet og den gode samtalen. Kirken favner på et vis bredere enn hva vi gjorde tidligere.

Trosopplærerne har måttet snu rundt på alt om igjen og om igjen. Det er utrolig imponerende hvordan man har klart å ikke miste entusiasmen. Barnehagen er også en instans der man har vært veldig plaget av endringer og måter og organisere seg på. Det er mye å være imponert over.

Alle utvalgene har også vært på, og fått gjort ting selv om det har vært et vanskelig og spesielt år.

Påskeutstillingen i banken var også veldig fin. Også en fin måte å synliggjøre kirken og påskebudskapet.

Den lokale synligheten har fått mange "likerklikk". Viktig at kirka er med på det.

Koronatiden gir en bevisstgjøring av hva man faktisk savner. Hva betyr noe, og hva savner man mest. Mange savner nok å gå i kirken. Viktig refleksjon. Vi bør søke å ha fokuset der og bygge uti fra det når ting kommer tilbake til normalen.

Årsmøtet må utsettes grunnet Korona. Forslag om 9. mai.

Gjenåpning av Trøgstad kirke kan kanskje sammenfalle med denne datoen.

Gudstjenesteutvalget har gjort en enorm jobb med stadige endringer. Allikevel er det mye positivitet blant de involverte, og det er veldig bra.

**Vedtak:**

Imponerende årsrapport. Årsmøte/Menighetsmøtet avholdes etter gudstjenesten den 9. mai.

**Sak 20/21 Lokal grunnordning for gudstjenesten i Trøgstad og Båstad sokn.**

Se eget skriv vedlagt

 **Vedtak:**

Gudstjenesteutvalget sin innstilling til lokal grunnording for gudstjenesten i Trøgstad og Båstad sogn vedtas. Søknad om godkjennelse av grunnordningen sendes Biskopen i Borg.

 Eventuell endringssøknad sendes Biskopen i Borg etter avholdt menighetsmøte sammen med protokoll fra menighetsmøtet.

**Sak 18/21 Orienteringer**

***Ellen orienterer fra GU og FR*.**

Gudstjenesteutvalget

- Jobbet med Lokal grunnordning for gudstjenesten i Trøgstad og Båstad sokn. Innstilling til MR.

-Gudstjenesteplan tilpasset Koronarestriksjoner

Indre Østfold Fellesråd

Ellen orienterte fra sakslista til neste møte i FR 27.04.21.

- Økonomi

- Kommunikasjonsplan. Revidert plan kommer sannsynligvis til høring hos MR

- Innspill til Kommuneplanens samfunnsdel

- Kirkens diakonale arbeid i Indre Østfold

***Reidar orienterer fra oppgavene til Teamet i Trøgstad*.**

Ingjerd, Kirkeverge Bjørn sin ektefelle er kritisk syk. Bjørn er dermed frakoblet tjenesten som Kirkeverge en tid fremover.

Kristihimmelfartsdag i Tosebygda blir ikke noe av. Kanskje vi kan få til en søndag i Tosebygda til høsten.

Gudstjenesten i gammelteknisk forening blir ikke noe av. Gitt uttrykk for å ha det til høsten. Konkret den 26. september.

Hvordan det blir med Åpen Gård vet vi ikke, sannsynligvis blir ikke dette noe, men kanskje blir det en veterantraktorgudstjeneste?

Fantastisk hyggelig å være tilbake.

Trosopplærerne jobber veldig med hvordan de bør og kan prioritere. Håper og tror at det skal bli 3 konfirmantsamlinger i vår.

Påskevandringene ble ikke noe av. Kanskje skal vi feire kirkens bursdag i pinsa? Barnehagestyrerne henger seg på den ideen og det ser ut til å bli et omfattende opplegg med feiring av bursdag i pinsen.

Teamet snakker også nå om hva kan vi ta med oss fra denne Koronatiden. Hva kan vi føre videre. Hva bør vi starte med når Koronaen er over og vi skal begynne «fra scratch»? Dette gir mange muligheter.

Stab har et ønske om en felles samling med menighetsrådet for å kunne utveksle ideer og tanker om framtida uten Korona.

Bent Reidar går ut av tjeneste når april er ferdig og Sigmund Nakkim kommer inn og er sammen med Reidar ut juni. I juli og august blir det Nakkim alene.

Veldig artig at Skjønhaug vel ringer og spør om vi vil bidra på 17. mai feiringen på paviljongen. Selvfølgelig stiller "vi" opp.

***Liv Serina orienterer om brev og innspill som er kommet til MR*.**

* Brev fra Terje Stenholt med budsjett for kirkens digitale bidrag til 17. mai feiringen. Se sak 15/21.
* Generalforsamling for Barnehagen, 19. mai 2021.
* Alterduken i Båstad Kirke er reparert av Tone Torp Andresen. Vi sender en blomsterhilsen som takk for det fine arbeidet!
* Representant til redaksjonskomiteen for menighetsbladet KIME. Forslag Erik Lo.

**Vedtak:** Erik Lo blir vår representant for KIME

* Takk for offer, fra Kirkens Bymisjon.
* Åpen kirke til sommeren? De måtte vite det i redaksjonen til KIME før 19. april. AU tok en avgjørelse på at det blir, men ikke i hvilken form, eller hvor ofte. Dette tas opp på neste menighetsrådsmøte.
* 50 års konfirmanter, skal vi ha markering for Gullkonfirmanter som tidligere? Samlet Trøgstad og Båstad. Foreslått dato: 29. august. **Vedtak:** Det nikkes.
* Er det ønskelig med en Institusjonsdiakon i Indre Østfold kommune? Prestene har fått brev fra prosten om dette.

**Sak 19/21 Eventuelt**

Ingen saker

Møtet hevet klokka: 20:50

Liv Serina Dale Even Enger

Leder i rådet sekretær i rådet